《读江淹集》
宋代·孔平仲

煌煌一疋锦，烂烂五色笔。始从何处得，怅此梦中失。

淹也虽善何，葳蕤少筋骨。譬人气不深，往往多奄忽。

晚年既富贵，外学仍老佛。岂非有所怠，寖使天才屈。

奈何不自尤，秘怪疑鬼物。我有十何舟，夙期驾溟渤。

褰霞谒东皇，擘浪窥月窟。唯忧倦或止，视此颇自栗。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。